
	РЕСПУБЛИКА МОЛДОВА

РАЙОН ШТЕФАН  ВОДЭ
ГОРОДСКОЙ СОВЕТ
ШТЕФАН  ВОДЭ


DECIZIE nr. 3/21
din 05 iunie 2013
Cu privire la atribuirea denumirii 
străzilor Grigore Vieru şi Cetatea Albă
În semn de omagiu regretatului poet Grigore Vieru, precum şi scop de perpeturare în memorie a istoriei despre vechiul ţinut al Ţării Moldovei – Cetatea Albă;

în conformitate cu prevederile Legii nr. 835-XIII din 17 mai 1996 privind principiile urbanismului şi amenajării teritoriului şi prevederile Hotărîrii Guvernului nr. 1518 din 17.12.2003 despre crearea Sistemului informaţional automatizat „Registrul de stat al unităţilor administrativ-teritoriale şi al străzilor din localităţile de pe teritoriul Moldovei”;
în temeiul art. 14 alin. (2) lit. s) a Legii nr. 436-XVI din 28 decembrie 2006 privind administraţia publică locală, Consiliul orăşenesc Ştefan Vodă DECIDE:
1. Se atribuie:

1) porţiunii de drum a străzii 31 August 1989, de la str. N. Testemiţeanu pînă la edificiul Centrului de telecomunicaţii Ştefan Vodă inclusiv, denumirea de „strada Grigore Vieru”, numerotarea bunurilor imobile efectuîndu-se de la Sud spre Nord, conform schemei nr. 1;

2) porţiunii de drum de nivel raional L 520, ce traversează intravilanul or. Ştefan Vodă de la str. Chişinăului spre traseul naţional R 30 (Anenii Noi – frotinera cu Ucraina), denumirea de „strada Cetatea Albă”, numerotarea bunurilor imobile efectuîndu-se de la Vest spre Est, conform schemei            nr. 2.
2. Primăria or. Ştefan Vodă va opera, în comun cu Oficiul teritorial cadastral, modificările necesare în adresele bunurilor imobile vizate, precum şi va supraveghea instalarea plăcilor şi/sau aplicarea înscripţiei pe edificiile de pe străzile vizate cu denumirea „strada Grigore Vieru” şi, respectiv, „strada Cetatea Albă”.
3. Controlul asupra executării prezentei decizii se pune în sarcina dlui Varsanovie Zmeu, specialist în reglementarea regimului funciar, şi a dlui Luchianov Dumitru, specialist în probleme de arhitectură, construcţii, gospodărie comunală şi drumuri.

4. Prezenta decizie se aduce la cunoştinţa:

Oficiului teritorial Căuşeni al Cancelariei de Stat;

Specialiştilor primăriei în reglementarea regimului funciar şi în probleme de arhitectură, construcţii, gospodărie comunală şi drumuri;

Arhitectului-şef al raionului;

Oficiului teritorial cadastral Ştefan Vodă;

Substaţiei medicale de urgenţă Ştefan Vodă;

Direcţiei raionale construcţii, gospodărie comunală şi drumuri;

Inspectoratului de poliţie Ştefan Vodă;

Filialei Ştefan Vodă a Întreprinderii de Stat „Poşta Molodovei”;

Secţiei evidenţă şi documentare a populaţiei Ştefan Vodă;

Întreprinderilor de gestionare a drumurilor, reţelelor de electricitate, telecomunicaţii, gazificare, etc. (în copie);
Întreprinderilor, instituţiilor publice şi organizaţiilor vizate din sector (în copie);

Prin afişare în locurile publice şi pe pagina web a primăriei.

        Preşedintele şedinţei consiliului                                                 Valeriu Gaju
   Contrasemnează:
       Secretarul Consiliului orăşenesc                                                Galina Deriughin
